CELEX: 32021R1434
Language: hr
Date: 2021-09-02 00:00:00
Title: Provedbena uredba Komisije (EU) 2021/1434 оd 2. rujna 2021. o prekidu revizije provedbenih uredbi Vijeća (EU) br. 443/2011 i (EU) br. 444/2011 o proširenju konačne kompenzacijske i antidampinške pristojbe na uvoz biodizela poslanog iz Kanade

3.9.2021   
               
               
                  HR
               
               
                  Službeni list Europske unije
               
               
                  L 311/1
               
            
         PROVEDBENA UREDBA KOMISIJE (EU) 2021/1434
         оd 2. rujna 2021.
         o prekidu revizije provedbenih uredbi Vijeća (EU) br. 443/2011 i (EU) br. 444/2011 o proširenju konačne kompenzacijske i antidampinške pristojbe na uvoz biodizela poslanog iz Kanade
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 9. stavak 1. i Uredbu (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (2), a posebno njezin članak 14. stavak 1.,
         uzimajući u obzir Provedbenu uredbu Komisije (EU) 2021/1266 оd 29. srpnja 2021. o uvođenju konačne antidampinške pristojbe na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća (3) i Provedbenu uredbu Komisije (EU) 2021/1267 оd 29. srpnja 2021. o uvođenju konačnih kompenzacijskih pristojbi na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 18. Uredbe (EU) 2016/1037 Europskog parlamenta i Vijeća (4),
         budući da:
         1.   POSTUPAK
         
         
                     (1)
                  
                  
                     Europska komisija zaprimila je zahtjev za izuzeće od antidampinških i kompenzacijskih mjera koje se primjenjuju na uvoz biodizela poslanog iz Kanade, bez obzira na to ima li deklarirano podrijetlo iz Kanade ili ne, za društvo Verbio Diesel Canada Corporation („podnositelj zahtjeva”). Zahtjev je 13. srpnja 2020. podnesen u skladu s člankom 13. stavkom 4. Uredbe (EU) 2016/1036 i člankom 23. stavkom 6. Uredbe (EU) 2016/1037.
                  
               
                     (2)
                  
                  
                     Komisija je ispitala dokaze dostupne u zahtjevu i zaključila da postoji dovoljno dokaza koji opravdavaju pokretanje ispitnog postupka u skladu s člankom 13. stavkom 4. Uredbe (EU) 2016/1036 te člankom 23. stavkom 6. Uredbe (EU) 2016/1037 kako bi se utvrdilo može li se podnositelju zahtjeva odobriti izuzeće od proširenih mjera.
                  
               
                     (3)
                  
                  
                     Komisija je 16. prosinca 2020. Provedbenom uredbom Komisije (EU) 2020/2098 (5) pokrenula reviziju provedbenih uredbi Vijeća (EU) br. 443/2011 (6) i (EU) br. 444/2011 (7). Provedbenom uredbom Komisije (EU) 2020/2098 stavljene su izvan snage antidampinške pristojbe uvedene Provedbenom uredbom Komisije (EU) 2015/1518 (8) u pogledu uvoza biodizela od strane podnositelja zahtjeva te je carinskim tijelima naloženo da poduzmu odgovarajuće mjere za evidentiranje tog uvoza. Komisija je pozvala zainteresirane strane da joj se obrate radi sudjelovanja u ispitnom postupku.
                  
               
                     (4)
                  
                  
                     Sve zainteresirane strane imale su priliku dostaviti primjedbe na pokretanje ispitnog postupka i zatražiti saslušanje pred Komisijom ili službenikom za saslušanje u trgovinskim postupcima, ili oboje, u roku utvrđenom u Provedbenoj uredbi Komisije (EU) 2020/2098. Nisu zaprimljene primjedbe ni zahtjevi za saslušanje.
                  
               2.   POVLAČENJE ZAHTJEVA I PREKID POSTUPKA
         
         
                     (5)
                  
                  
                     Dopisom od 2. srpnja 2021. podnositelj zahtjeva službeno je povukao zahtjev podnesen 13. srpnja 2020.
                  
               
                     (6)
                  
                  
                     U skladu s člankom 9. stavkom 1. Uredbe (EU) 2016/1036 i člankom 14. stavkom 1. Uredbe (EU) 2016/1037, postupak se može prekinuti ako se zahtjev povuče, osim ako je prekid protivan interesu Unije. Ispitnim postupkom nisu otkriveni razlozi zbog kojih bi nastavak predmeta bio u interesu Unije.
                  
               
                     (7)
                  
                  
                     Komisija stoga zaključuje da bi ispitni postupak revizije trebalo prekinuti. Stoga bi trebalo prekinuti evidentiranje uvoza podnositelja zahtjeva i retroaktivno na taj uvoz naplatiti antidampinšku pristojbu na razini zemlje koja se primjenjuje na „sva ostala društva” iz članka 1. stavka 2. Provedbene uredbe Komisije (EU) 2015/1518 i Provedbene uredbe Komisije (EU) 2021/1266 (172,2 EUR/tona) od datuma pokretanja ispitnog postupka revizije.
                  
               
                     (8)
                  
                  
                     Zainteresirane strane obaviještene su o tome te su imale priliku dostaviti primjedbe. Primjedbi nije bilo.
                  
               
                     (9)
                  
                  
                     Mjere utvrđene u ovoj Uredbi u skladu su s mišljenjem Odbora osnovanim na temelju članka 15. stavka 1. Uredbe (EU) 2016/1036, na koje se odnosi i članak 25. stavak 1. Uredbe (EU) 2016/1037,
                  
               DONIJELA JE OVU UREDBU:
         
            Članak 1.
            Prekida se revizija pokrenuta Provedbenom uredbom Komisije (EU) 2020/2098.
         
         
            Članak 2.
            Antidampinška pristojba koja se primjenjuje na „sva ostala društva” utvrđena u članku 1. stavku 2. i članku 2. Provedbene uredbe Komisije (EU) 2015/1518 i u Provedbenoj uredbi Komisije (EU) 2021/1266 ponovno se uvodi od 16. prosinca 2020. za uvoza društva Verbio Diesel Canada Corporation.
            Antidampinška pristojba iz stavka 1. naplaćuje se s učinkom od 16. prosinca 2020. na uvoz registriran u skladu s člankom 3. Provedbene uredbe Komisije (EU) 2020/2098.
         
         
            Članak 3.
            Carinskim se tijelima nalaže da obustave evidenciju uvoza uspostavljenu u skladu s člankom 3. Provedbene uredbe Komisije (EU) 2020/2098.
            Osim ako je drukčije određeno, primjenjuju se važeće odredbe o carinama.
         
         
            Članak 4.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. rujna 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 176, 30.6.2016 ., str. 21.
         
         
            (2)  SL L 176, 30.6.2016 ., str. 55.
         
         
            (3)  SL L 277, 2.8.2021 ., str. 34.
         
         
            (4)  SL L 277, 2.8.2021., str. 62.
         
         
            (5)  Provedbena uredba Komisije (EU) 2020/2098 оd 15. prosinca 2020. o pokretanju revizije provedbenih uredbi Vijeća (EU) br. 443/2011 i (EU) br. 444/2011 o proširenju konačne kompenzacijske i antidampinške pristojbe na uvoz biodizela poslanog iz Kanade, bez obzira na to ima li deklarirano podrijetlo iz Kanade ili ne, radi utvrđivanja mogućnosti odobravanja izuzeća od tih mjera jednom kanadskom proizvođaču izvozniku, stavljanja izvan snage antidampinške pristojbe s obzirom na uvoz od tog proizvođača izvoznika te nametanja obveze evidentiranja njegova uvoza (SL L 425, 16.12.2020., str. 13.).
         
            (6)  Provedbena uredba Vijeća (EU) br. 443/2011 od 5. svibnja 2011. o proširenju konačne kompenzacijske pristojbe uvedene Uredbom (EZ) br. 598/2009 na uvoz biodizela podrijetlom iz Sjedinjenih Američkih Država na uvoz biodizela koji je otpremljen iz Kanade, bez obzira je li deklariran kao podrijetlom iz Kanade ili ne, i o produljenju konačne kompenzacijske pristojbe uvedene Uredbom (EZ) br. 598/2009 na uvoz biodizela u mješavini s masenim udjelom biodizela od 20 % ili manjim podrijetlom iz Sjedinjenih Američkih Država, te o prekidu ispitnog postupka u vezi uvoza otpremljenog iz Singapura (SL L 122, 11.5.2011., str. 1.).
         
            (7)  Provedbena uredba Vijeća (EU) br. 444/2011 od 5. svibnja 2011. o proširenju konačne antidampinške pristojbe uvedene Uredbom (EZ) br. 599/2009 o uvozu biodizela podrijetlom iz Sjedinjenih Američkih Država na uvoz biodizela poslanog iz Kanade, bez obzira na to ima li deklarirano podrijetlo iz Kanade ili ne, i o proširenju konačne antidampinške pristojbe uvedene Uredbom (EZ) br. 599/2009 na uvoz biodizela u mješavini s masenim udjelom biodizela od 20 % ili manjim, podrijetlom iz Sjedinjenih Američkih Država, te o prekidu ispitnog postupka u vezi s uvozom poslanim iz Singapura (SL L 122, 11.5.2011., str. 12.).
         
            (8)  Provedbena uredba Komisije (EU) 2015/1518 od 14. rujna 2015. o uvođenju konačne antidampinške pristojbe na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009 (SL L 239, 15.9.2015., str. 69.).